**PROCEDURA PRIVIND EMITEREA CARDULUI NAȚIONAL DUPLICAT**

**Persoanele care solicită eliberarea unui card național duplicat din diverse motive (pierdere, furt, deteriorare, modificare date personale, defecțiuni tehnice), vor completa formularul de cerere, conform anexa nr. 1 din Ordinul CNAS nr. 98/2015, iar împreună cu copia actului de identitate și dovada calității de asigurat, se vor adresa la registratura Casei de Asigurări de Sănătate Mureș pentru a beneficia de ”Adeverința de înlocuire a cardului național de asigurări sociale de sănătate până la eliberarea cardului duplicat”.**

**Pentru cazurile în care cardul a fost pierdut sau furat, nu se solicită prezentarea cardului de sănătate, iar pentru situațiile în care cardul a fost deteriorat, cu defecțiuni tehnice sau persoana a beneficiat de modificări ale datelor personale (nume, prenume), cardul se prezintă alături de cererea pentru emiterea cardului duplicat.**

**După achitarea contravalorii cardului duplicat (13,69 lei), solicitantul va beneficia de ”Adeverința de înlocuire a cardului național de asigurări sociale de sănătate până la eliberarea cardului duplicat”, eliberată conform anexei nr. 2 din Ordinul CNAS nr. 98/2015.**

**Adeverința de inlocuire a cardului național se eliberează numai după încasarea în contul Casei de Asigurări de Sănătate Mureș a contravalorii cardului duplicat (minim 2-3 zile lucrătoare de la data efectuării plății).**

**Subliniem că în cazul achitării contravalorii cardului duplicat la caseria instituției, adeverința adeverința de inlocuire a cardului național se eliberează în aceeași zi.**

**În cazul transmiterii solicitării prin mijloace alternative de comunicare, aceasta se va trimite:**

* **prin e-mail la adresa secretariat@casmures.ro sau**
* **prin poștă la adresa Tg. Mureș, str. Aurel Filimon, nr.19, jud. Mureș cod poștal 540035**

**Contul pentru plata contravalorii cardului național duplicat (13,69 lei):**

**RO05TREZ4765005XXX000188**

**deschis la Trezoreria Tg. Mureș pe seama Casei de Asigurări de Sănătate Mureș,**

**la câmpul cod fiscal beneficiar se va completa codul fiscal al CAS Mureș, respectiv: 11343845**

**La detalii plată vă rugăm să menționați obligatoriu CNP, numele și prenumele persoanei pentru care se solicită emiterea cardului duplicat**

**După emiterea cardurilor de asigurat, distribuţia acestora se va efectua la sediul casei de asigurări de sănătate unde este luat în evidenţă asiguratul, în conformitate cu art.3^1 din Ordinul CNAS nr. 98/2015 pentru aprobarea procedurii de eliberare, a modalităţii de suportare a cheltuielilor aferente producerii şi distribuţiei cardului duplicat către asigurat, precum şi a modalităţii de acordare a serviciilor medicale, medicamentelor şi dispozitivelor medicale până la eliberarea sau în cazul refuzului cardului naţional de asigurări sociale de sănătate, cu modificările și completările ulterioare.**